ಡ್ರ್ಯಾಗನ್ ಬೋಟ್ ಉತ್ಸವ

## ಡ್ರ್ಯಾಗನ್ ಬೋಟ್ ಉತ್ಸವ

ಹಾಂಗ್ ಕಾಂಗ್ ಬೊಕ್ಕ ಮಕಾವುಡು ಟ್ಯೂಯೆನ್ ಎನ್ ಜಿ ಫೆಸ್ಟಿವಲ್ ಪಂಡ್ದ್ ಲೆಪ್ಪುನ ಡ್ರ್ಯಾಗನ್ ಬೋಟ್ ಫೆಸ್ಟಿವಲ್, ಉಂದು ಒಂಜಿ ಸಾಂಪ್ರದಾಯಿಕ ಚೀನೀ ರಜೆ ಆದುಂಡು, ಉಂದು ಚೀನೀ ಕ್ಯಾಲೆಂಡರ್ ದ ಐನ್ ತಿಂಗೊಲುದ ಐನ್ ನೇ ದಿನೊಟು ನಡಪುಂಡು, ಉಂದು ಗ್ರೆಗೋರಿಯನ್ ಕ್ಯಾಲೆಂಡರ್ ಡ್ ಮೇ ಅಂತ್ಯ ಅತ್ತಂಡ ಜೂನ್ ಸುರುತ ದಿನೊಕುಲೆಗ್ ಅನುಗುಣವಾದುಂಡು. ಸುಮಾರ್ 600 ಬಿ.ಸಿ.ಡ್ ಯುದ್ಧ ರಾಜ್ಯೊಲೆನ ಕಾಲೊಡು ದಕ್ಷಿಣ ಚೀನಾದ ಚು ರಾಜ್ಯೊದ ಪ್ರೀತಿದ ಪ್ರಧಾನಿ ಆಯಿನ ಕ್ಯು ಯುವಾನ್ ನ್ ಈ ರಜೆ ನೆಂಪು ಮಲ್ಪುಂಡು. 200 B.C. ಮುಟ್ಟ, ಬೊಕ್ಕ ಡ್ರ್ಯಾಗನ್ ಬೋಟ್ ರೇಸ್ ಲೆನ್ ನಡಪಾದ್ ಬೊಕ್ಕ ದಕ್ಷಿಣ ಚೀನೀ ಸಂಪ್ರದಾಯೊಲು ಆಯಿನ ಝೊಂಗ್ಜಿ ಪನ್ಪಿನ ಜಿಡ್ಡೆ ಅರಿತ ಡಂಪ್ಲಿಂಗ್ಸ್ ನ್ ತಿನ್ದ್ ಆಚರಣೆ ಮಲ್ಪುವೆರ್. ಡ್ರ್ಯಾಗನ್ ಬೋಟ್ ಫೆಸ್ಟಿವಲ್ ಎಡ್ಡೆ ಅದೃಷ್ಟೊಗು ಪ್ರಾರ್ಥನೆ ಮಲ್ಪುನ ಬೊಕ್ಕ ಬೇಸಿಗೆದ ಬಿಸಿಡ್ದ್ ವಿಶ್ರಾಂತಿ ದೆತೊನುನವು ಒಟ್ಟು ಸೇರ್ದ್ ಉಪ್ಪುಂಡು.
ಸೆಪ್ಟೆಂಬರ್ ೨೦೦೯ಡ್, ​​ಯುನೆಸ್ಕೊ ಅಧಿಕೃತವಾದ್ ಈ ರಜೆನ್ ಮಾನವೀಯತೆದ ಅಮೂರ್ತ ಸಾಂಸ್ಕೃತಿಕ ಪರಂಪರೆದ ಪ್ರತಿನಿಧಿ ಪಟ್ಟಿಡ್ ಸೇರಾವುನ ಅನುಮೋದನೆನ್ ಕೊರ್ತುಂಡು, ಉಂದು ಆಯ್ಕೆ ಆಯಿನ ಸುರುತ ಚೀನೀ ರಜೆ ಆಂಡ್.
## ಉತ್ಸವದ ಬೇತೆ ಬೇತೆ ಪುದರ್
"ಡ್ರ್ಯಾಗನ್ ಬೋಟ್ ಫೆಸ್ಟಿವಲ್" ನ್ ಬುಡ್ದು, ಚೀನಾದ ಜನರ ಗಣರಾಜ್ಯೊಡು ರಜೆದ ಅಧಿಕೃತ ಇಂಗ್ಲಿಷ್ ಅನುವಾದೊ ಆದ್ ಬಳಕೆ ಆತ್ಂಡ್. ಬೊಕ್ಕ "ಟ್ಯೂಯೆನ್ ಎನ್ಜಿ ಫೆಸ್ಟಿವಲ್", ಹಾಂಗ್ ಕಾಂಗ್ ಡ್ ಅಧಿಕೃತ ಇಂಗ್ಲಿಷ್ ಪುದರ್ ಆದ್ ಬಳಕೆ ಆಪುಂಡು, ಕೆಲವು ಇಂಗ್ಲಿಷ್ ಮೂಲೊಲೆಡ್ ಡಬಲ್ ಫಿಫ್ತ್ ಫೆಸ್ಟಿವಲ್ ಪಂಡ್ದ್ ಲೆಪ್ಪುವೆರ್, ಉಂದು ಚೀನೀ ಕ್ಯಾಲೆಂಡರ್ ದ ಪ್ರಕಾರ ಉತ್ಸವದ ದಿನೊನು ಸೂಚಿಸವುಂಡು.
ಈ ಪರ್ಬದ ಚೀನೀ ಪುದರ್ ನ್ ಬೇತೆ ಬೇತೆ ಚೀನೀ ಭಾಷೆಲೆಡ್ ಬೇತೆ ಬೇತೆ ರೀತಿಡ್ ಉಚ್ಚಾರ ಮಲ್ಪುವೆರ್. ಡುವಾನ್ವು ಅಕ್ಷರಶಃ ಅರ್ಥ 'ಐನ್ ಸುರು ಮಲ್ಪುನವು'—ಪಂಡ ಚೀನೀ ರಾಶಿಚಕ್ರದ ಪ್ರಕಾರ ತಿಂಗೊಲುದ ಸುರುತ "ಐನ್ ದಿನ". ಆಂಡಲಾ, ಭೂಮಿದ ಶಾಖೆಲೆನ್ ಉಲ್ಲೇಖ ಮಲ್ಪುನ ಅಕ್ಷರಶಃ ಅರ್ಥ ಇತ್ತ್ಂಡಲಾ, ಈ ಅಕ್ಷರೊಲು wǔ ನೊಟ್ಟುಗುಲಾ ಸಂಬಂಧ ಮಲ್ತ್ ಂಡ್ ದಾಯೆ ಪಂಡ ಅಕ್ಷರೊಲು ಒಂಜೇ ರೀತಿದ ಉಚ್ಚಾರಣೆನ್ ಪಡೆಯೊಂದಿಪ್ಪುಂಡು. ಅಂಚಾದ್ ಡುವಾನ್ವು, "ಐನ್ ತಿಂಗೊಲುದ ಐನ್ ನೇ ದಿನೊಟು" ನಡಪುನ ಪರ್ಬ.
## ಸಾರ್ವಜನಿಕ ರಜೆ
ಈ ಉತ್ಸವೊನು ಚೀನಾಡ್ ಒಂಜಿ ಸಾಂಸ್ಕೃತಿಕ ಉತ್ಸವ ಪಂಡ್ದ್ ಮಸ್ತ್ ದಿನೊಡ್ದಿಂಚಿ ಗುರುತು ಮಲ್ತೆರ್ ಬೊಕ್ಕ ಚೀನಾ, ಹಾಂಗ್ ಕಾಂಗ್, ಮಕಾವು ಬೊಕ್ಕ ತೈವಾನ್ ಡ್ ಸಾರ್ವಜನಿಕ ರಜೆ ಆದುಂಡು. ೧೯೪೯ಡ್ ಸ್ಥಾಪನೆ ಆಯಿನ ಚೀನಾದ ಜನಪರ ಗಣರಾಜ್ಯದ ಸರ್ಕಾರ ಸುರುಟು ಡ್ರ್ಯಾಗನ್ ಬೋಟ್ ಉತ್ಸವೊನು ಸಾರ್ವಜನಿಕ ರಜೆ ಪಂಡ್ದ್ ಗುರುತಿಸಂದಿನ ಆಂಡ ಸಾಂಪ್ರದಾಯಿಕ ಸಂಸ್ಕೃತಿನ್ ಬುಲೆಪಾವುನ ನಿಟ್ಟಿಡ್ ೨೦೦೮ಡ್ ಬೇತೆ ರಡ್ಡ್ ಉತ್ಸವೊಲೆನ ಒಟ್ಟುಗು ಪುನರ್ ಪರಿಚಯಿಸಯೆರ್.
ಡ್ರ್ಯಾಗನ್ ಬೋಟ್ ಉತ್ಸವೊನು ಸಿಂಗಾಪುರ್ ಬೊಕ್ಕ ಮಲೇಷ್ಯಾ ಸೇರ್ದ್ ಆಗ್ನೇಯ ಏಷ್ಯಾದ ಚೀನೀ ಸಮುದಾಯೊಲು ಅನಧಿಕೃತವಾದ್ ಆಚರಣೆ ಮಲ್ಪುವೆರ್. ಸಿಂಗಾಪುರ್ ಡ್, ಪ್ರತಿಯೊಂಜಿ ಭಾಷಾ ಗುಂಪುಗು ಅರಿತ ಡಂಪ್ಲಿಂಗ್ಸ್ ದ ಅಯಿತ ಸ್ವಂತ ಅನನ್ಯ ಶೈಲಿ ಉಂಡು, ಬೇತೆ ಬೇತೆ ಸಾಮಗ್ರಿಲು ಬೊಕ್ಕ ಸುತ್ತುನ ವಿಧಾನೊಲು ಸಾಂಸ್ಕೃತಿಕ ರುಚಿಲೆನ ಸಮೃದ್ಧ ವೈವಿಧ್ಯತೆನ್ ಪ್ರತಿಬಿಂಬಿಸವುಂಡು. ಸಮಾನ ಬೊಕ್ಕ ಸಂಬಂಧಿತ ಅಧಿಕೃತ ಉತ್ಸವೊಲು ಕೊರಿಯನ್ ಡಾನೊ, ಜಪಾನಿನ ಟ್ಯಾಂಗೊ ನೋ ಸೆಕ್ಕು, ಬೊಕ್ಕ ವಿಯೆಟ್ನಾಮಿ ಟಾಟ್ ಡೋನ್ ನ್ಗೊನ್ ಸೇರ್ದುಂಡು.
## ಅಭ್ಯಾಸೊಲು ಬೊಕ್ಕ ಚಟುವಟಿಕೆಲು
ಡ್ರ್ಯಾಗನ್ ಬೋಟ್ ಫೆಸ್ಟಿವಲ್ ಡ್ ನಡಪುನ ಮೂಜಿ ಮಸ್ತ್ ವ್ಯಾಪಕವಾದ್ ನಡಪುನ ಚಟುವಟಿಕೆಲು ಜೊಂಜಿನ್ ತಿನ್ಪುನವು (ಬೊಕ್ಕ ತಯಾರ್ ಮಲ್ಪುನವು), ರಿಯಲ್ಗರ್ ವೈನ್ ಪರ್ಪುನವು, ಬೊಕ್ಕ ಡ್ರ್ಯಾಗನ್ ಬೋಟ್ ರೇಸ್ ಮಲ್ಪುನವು.
## ಡ್ರ್ಯಾಗನ್ ಬೋಟ್ ರೇಸಿಂಗ್
ಡ್ರ್ಯಾಗನ್ ಬೋಟ್ ರೇಸಿಂಗ್ ಗ್ ಪ್ರಾಚೀನ ಆಚರಣೆ ಬೊಕ್ಕ ಆಚರಣೆದ ಸಂಪ್ರದಾಯೊಲೆನ ಶ್ರೀಮಂತ ಇತಿಹಾಸ ಉಂಡು, ಉಂದು 2500 ವರ್ಸೊಡ್ದ್ ದುಂಬು ದಕ್ಷಿಣ ಮಧ್ಯ ಚೀನಾಡ್ ಪುಟ್ಟುದು ಬತ್ತ್ಂಡ್. ಈ ದಂತಕಥೆ ಕ್ಯು ಯುವಾನ್ ನ ಕತೆಟ್ ಸುರು ಆಪುಂಡು.
## ಜೊಂಗ್ಜಿ (ಸಾಂಪ್ರದಾಯಿಕ ಚೀನೀ ಅರಿತ ಡಂಪ್ಲಿಂಗ್ಸ್)

ಡ್ರ್ಯಾಗನ್ ಬೋಟ್ ಫೆಸ್ಟಿವಲ್ ನ್ ಆಚರಣೆ ಮಲ್ಪುನ ಒಂಜಿ ಗಮನಾರ್ಹ ಭಾಗ ಪಂಡ ಕುಟುಂಬದ ಸದಸ್ಯೆರ್ ಬೊಕ್ಕ ಸ್ನೇಹಿತೆರ್ನೊಟ್ಟುಗು ಜೊಂಗ್ಜಿನ್ ಮಲ್ಪುನವು ಬೊಕ್ಕ ತಿನ್ಪುನವು, ಉಂದೆನ್ ಸ್ಟಿಕ್ಕಿ ರೈಸ್ ಡಂಪ್ಲಿಂಗ್ಸ್ ಪಂಡ್ದ್ ಲಾ ಲೆಪ್ಪುವೆರ್. ಜನಕುಲು ಸಾಂಪ್ರದಾಯಿಕವಾದ್ ಅಂಟುದ ಅರಿನ್ ಬೊಕ್ಕ ಫಿಲ್ಲಿಂಗ್ಸ್ ನ್ ರೀಡ್ ಅತ್ತ್ಂಡ ಬಿದಿರುದ ಇರೆಟ್ಟ್ ತುತ್ತುದು ಪಿರಮಿಡ್ ಆಕಾರೊಡು ಝೊಂಗ್ಜಿ ಮಲ್ಪುವೆರ್. ಅಂಟುನ ಅರಿ ಬೊಕ್ಕ ಜಿಂಜಾಯಿನ ವಸ್ತುಲೆಗ್ ಇರೆಗ್ ಒಂಜಿ ವಿಶೇಷ ಪರಿಮಳ ಬೊಕ್ಕ ರುಚಿನ್ ಕೊರ್ಪುಂಡು.ಜಿಂಜಾವುನ ಆಯ್ಕೆಲು ಪ್ರದೇಶೊಲೆನ್ ಅವಲಂಬಿಸಾದ್ ಬದಲಾಪುಂಡು. ಚೀನಾದ ಉತ್ತರ ಪ್ರದೇಶೊಲು ಸಿಹಿ ಅತ್ತಂದೆ ಸಿಹಿ-ಶೈಲಿದ ಝೊಂಜಿನ್ ಆದ್ಯತೆ ಕೊರ್ಪೆರ್, ಬೀನ್ಸ್ ಪೇಸ್ಟ್, ಜುಜುಬ್, ಬೊಕ್ಕ ಬೀಜೊಲೆನ್ ತುಂಬುನವು ಆದ್ ಮಲ್ಪುವೆರ್. ಚೀನಾದ ದಕ್ಷಿಣ ಪ್ರದೇಶೊಲು ರುಚಿಯಾದ್ ಜೊಂಗ್ಜಿನ್ ಗ್ ಆದ್ಯತೆ ಕೊರ್ಪೆರ್, ಉಂದೆಟ್ ಮೊಟ್ಟೆ ಬೊಕ್ಕ ಮಾಸ ಸೇರ್ದ್ ಬೇತೆ ಬೇತೆ ರೀತಿದ ತುಂಬುನವುಲು ಉಪ್ಪುಂಡು.
## ರಿಯಲ್ಗರ್ ವೈನ್
ರಿಯಲ್ಗಾರ್ ವೈನ್ ಅತ್ತ್ಂಡ ಕ್ಸಿಯೊಂಗ್ಹುವಾಂಗ್ ವೈನ್ ಪಂಡ ಒಂಜಿ ಚೀನೀ ಆಲ್ಕೊಹಾಲ್ ಪಾನೀಯ ಉಂದು ಚೀನೀ ಮದ್ಯೊಡ್ದ್ ಪುಡಿ ರಿಯಲ್ಗರ್ ನ್ ಪಾಡ್ದ್ ಮಲ್ಪುನವು, ಉಂದು ಒಂಜಿ ಹಳದಿ-ಕಿತ್ತಳೆ ಬಣ್ಣದ ಆರ್ಸೆನಿಕ್ ಸಲ್ಫೈಡ್ ಖನಿಜ. ಉಂದು ಸಾಂಪ್ರದಾಯಿಕವಾದ್ ಕೀಟನಾಶಕೊ ಆದ್, ಬೊಕ್ಕ ರೋಗ ಬೊಕ್ಕ ವಿಷೊಗು ಸಾಮಾನ್ಯ ಪ್ರತಿವಿಷ ಆದ್ ಬಳಕೆ ಆಪುಂಡು. ಡ್ರ್ಯಾಗನ್ ಬೋಟ್ ಉತ್ಸವೊಡು, ಜನಕುಲು ಐನ್ ವಿಷಕಾರಿ ಜೀವಿಲೆನ್ ಪಿದಯಿ ಪಾಡೆರೆ ಜೋಕುಲೆನ ಮೋನೆದ ಭಾಗೊಲೆಡ್ ರಿಯಲ್ಗರ್ ವೈನ್ ಪಾಡೊಲಿ.
## ೫ ಬಣ್ಣದ ರೇಷ್ಮೆದ ನೂಲುದ ರಂಗ್,ಐತ ಮಹತ್ವ
ಚೀನಾದ ಕೆಲವು ಪ್ರದೇಶೊಲೆಡ್, ಜನಕುಲು, ವಿಶೇಷವಾದ್ ಜೋಕುಲು, ಡ್ರ್ಯಾಗನ್ ಬೋಟ್ ಫೆಸ್ಟಿವಲ್ ದ ದಿನೊಟು 5 ಬಣ್ಣೊಲೆನ (ನೀಲಿ, ಕೆಂಪು, ಹಳದಿ, ಬಿಳುಪು, ಬೊಕ್ಕ ಕಪ್ಪು, ಐನ್ ಅಂಶೊಲೆನ್ ಪ್ರತಿನಿಧಿಸವುನ) ರೇಷ್ಮೆದ ರಿಬ್ಬನ್ ಅತ್ತಂಡ ನೂಲುಲೆನ್ ಪಾಡುವೆರ್. ಉಂದು ದುಷ್ಟೊನು ದೂರ ದೀಯೆರೆ ಸಹಾಯ ಮಲ್ಪುಂಡು ಪಂದ್ ಜನಕುಲು ನಂಬುವೆರ್.

ವರ್ಗ:ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್